## Windowsi ressursid

### Sissejuhatus

Paljud väiksemad kohtvõrgud kasutavad võrguteenuste pakkumiseks SMB protokolli. Selle kohta kasutatakse sageli ka nimetusi &Windows; Network, &Windows; for Workgroups Network või LanManager. SMB abil pääseb ligi niinimetatud jagatud ressurssidele (&ie; serveri poolt ligipääsetavaks muudetud kataloogidele), samuti printeritele.

&kde;le on SMB tugi juba sisse ehitatud. &kde; võrguläbipaistvus tähendab, et kasutajal on võimalik pääseda SMB ressurssidele ligi kõikjal, kus on võimalik pääseda ligi kohalikele failidele, näiteks failihalduris &konqueror; ja failidialoogis. Selle kasutamiseks tuleb aga anda &kde;le veidi infot kasutatava SMB võrgu kohta. See ei ole sugugi keeruline, sest näiteks kõik Windows-kliendid võrgus kasutavad üht ja sama infot.

Et SMB protokoll saaks üldse toimida, peab pakett Samba olema korrektselt paigaldatud. Kui sul on NT domeenikontroller, on vajalik vähemalt Samba 2.0 või uuem. Kui soovid ligi pääseda &Windows; 2000 ressurssidele, on vajalik Samba 2.0.7 või uuem. Ka vanemad versioonid võivad toimida, aga neid ei ole testitud.

### Kasutamine

Kuigi on olemas hulganisti ebaturvalisi SMB võrke, mis pakuvad ligipääsu kõigile, on sul põhimõtteliselt vaja ennast autoriseerida SMB serveri teenuste kasutamiseks. Vaikimisi kasutab &kde; autentimiseks SMB masinatel väljadel Vaikekasutajanimi ja Vaikeparool olevaid andmeid. Kui jätta väli Vaikekasutajanimi tühjaks, püüab &kde; pääseda SMB masinatele ligi ilma kasutajanimeta. Kui tühjaks on jäetud vaikeparooli väli, püüab ta sedasama ilma paroolita. Kui see ei õnnestu, pärib &kde; sinu käest kasutajanime ja parooli.

&kde;võib salvestada sinu SMB parooli, mis muudab elu märksa lihtsamaks, kuid tähendab samas turvariski. Kui kasutad SMB-d turvateadlikus keskkonnas, ei peaks laskma parooli siin salvestada, vaid sisestama selle iga kord uuesti, kui vajad ligipääsu SMB masinale.

Väljal Töögrupp saab sisestada töögrupi nime. Kui sa seda ei tea, päri süsteemiadministraatorilt või uuri võrgus juba seadistatud masinaid. Enamasti ei ole aga töögrupi nimi nõutav, nii et selle välja võib üsna rahuliku meelega ka tühjaks jätta.

Kui lubatud on Peidetud ressursside näitamine, näidatakse ressursse, mis lõpevad märgiga $.